**Škola likovnih umjetnosti**

Fausta Vrančića 17, 21 000 Split

KLASA:112-01/20-01/01

URBROJ:2181-72-20-01-73

Split, 22. listopada 2020. god.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87./08., 86./09., 92./10, 105./10. 90./11., 5./12., 16./12., 86./12., 126/12.,94./13., 152/14., 7/17., 68/18., 98/19 i 64/20), članka 57. Zakona o radu (NN br. 93/14, 127/17 i 98/19), Plana Ministarstva znanosti i obrazovanja o prijemu pripravnika stručnih suradnika u 2020. godini (KLASA: 602-02/18-07/00459, URBROJ: 533-05-20-0017, od 19. listopada 2020. g.), Škola likovnih umjetnosti, Split raspisuje dana 22. listopada. 2020.godine

# N A T J E Č A J

**za zasnivanje radnog odnosa**

1. **Stručni suradnik pripravnik - pedagog** (m/ž) - 1 izvršitelj na određeno, puno radno vrijeme (40 sati tjedno) u trajanju od 12 mjeseci u Školi likovnih umjetnosti, Fausta Vrančića 17, Split - zapošljavanje pripravnika  putem mjere "Stjecanje prvog radnog iskustva /pripravništva" čiji je nositelj Hrvatski zavod za zapošljavanje

**UVJETI**: Kandidati koji se prijavljuju na natječaj, osim općih uvjeta sukladno općim propisima o radu, moraju zadovoljiti i posebne uvjete propisane člankom 105., stavkom 16. i člankom 106. Zakona o odgoju i obrazovanju u osnovnoj i srednjoj školi (*Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20*), te Pravilniku o stručnoj spremi i pedagoško-psihološkom obrazovanju nastavnika u srednjem školstvu (NN 1/96. i 80/99).

U školskim ustanovama mjeru pripravništva mogu koristiti nezaposlene osobe prijavljene u evidenciju nezaposlenih s najviše 6 mjeseci osiguranja u obrazovnoj razini u kojoj se prvi put zapošljavaju.

**Vlastoručno potpisana prijava na natječaj mora sadržavati:**

* osobno ime
* adresu stanovanja
* broj telefona odnosno mobitela
* e-mail adresu na koju će biti dostavljena obavijest o datumu, vremenu i načinu selekcijske procjene,
* naziv radnog mjesta na koje se prijavljuje

**Kandidati koji ispunjavaju tražene uvjete dužni su uz vlastoručno potpisanu prijavu priložiti:**

* životopis
* presliku diplome odnosno dokaz o stečenoj stručnoj spremi,
* presliku dokaza o hrvatskom državljanstvu,
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* uvjerenje da se protiv kandidata ne vodi kazneni postupak za kaznena djela za koja postoji zapreka za zasnivanje radnog odnosa u Školi sukladno odredbi čl. 106. Zakona o odgoju i obrazovanju u osnovnoj i srednjoj školi, **ne starije od 30 dana od dana objave natječaja**
* potvrdu Hrvatskog zavoda za zapošljavanje o nezaposlenosti

Na natječaj se mogu javiti osobe oba spola pod jednakim uvjetima.

Prilozi odnosno isprave prilažu se u neovjerenoj preslici, a prije sklapanja ugovora o radu izabrani kandidat je dužan predočiti dokumente u izvorniku.

Natječajna dokumentacija neće se vraćati kandidatima.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Pozivaju se osobe iz članka 102. stavak 1.-3. Zakona o hrvatskim braniteljima iz domovinskog rata i članovima njihovih obitelji (NN 121/17) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji (NN 121/17).

Poveznica na internetsku stranicu Ministarstva:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' broj 157/13, 152/14 i 39/18) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata (''Narodne novine'' broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03 i 148/13), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidatom prijavljenim na javni natječaj smatrat će se samo osoba koja podnese pravovremenu i potpunu prijavu te ispunjava uvjete iz javnog natječaja. Nepotpune i nepravovremene prijave neće se razmatrati.

Kandidati koji su pravovremeno podnijeli potpunu vlastoručno potpisanu prijavu te ispunjavaju uvjete natječaja Povjerenstvo će pozvati putem elektroničke pošte na selekcijski postupak- razgovor s kandidatima temeljem odredbi Pravilnika o načinu i postupku zapošljavanja u Školi likovnih umjetnosti, Split.

<http://ss-likovne-umjetnosti-st.skole.hr/pravilnici_protokoli_> .

U pozivu će biti naveden način, datum, vrijeme i mjesto procjene te sve okolnosti bitne za provođenje selekcijskog postupka.

Poziv će se dostaviti putem elektroničke pošte na e - mail kandidata i bit će objavljen na javno dostupnim mrežnim stranicama Škole,

<http://ss-likovne-umjetnosti-st.skole.hr/pravilnici_protokoli_/poziv_na_testiranje>.

Ukoliko se kandidat ne odazove selekcijskom postupku na koji je pozvan, smatrat će se da je odustao od prijave te se njegova prijava neće uzimati u obzir u daljnjem postupku.

Sukladno odredbama Uredbe (EU) broj 2016/679 (Opća uredba o zaštiti podataka) i Zakona o provedbi Opće uredbe o zaštiti podataka (*Narodne novine br. 42/18*) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Rok za podnošenje prijava je **osam (8) dana** od dana objavljivanja na mrežnim stranicama i oglasnoj ploči Škole te mrežnim stranicama i oglasnoj ploči Hrvatskog zavoda za zapošljavanje.

**Rok natječaja je od 22. listopada 2020. g. do 30. listopada 2020. g.**

Prijave s dokazima o ispunjavanju uvjeta dostaviti isključivo neposredno ili poštom na adresu: **Škola likovnih umjetnosti, Split, Fausta Vrančića 17, 21 000 Split,**

**s naznakom „ZA NATJEČAJ - RADNO MJESTO STRUČNI SURADNIK PRIPRAVNIK - PEDAGOG“**.

Sve kandidate izvješćuje se o rezultatima natječaja na isti način u roku od petnaest (15) dana od dana sklapanja ugovora o radu sa izabranim kandidatom, osim ako posebnim propisom nije drugačije određeno.

Kandidate se izvješćuje putem mrežnih stranica Škole, osim ako posebnim propisom nije drugačije određeno.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Natječaj je objavljen na oglasnoj ploči i mrežnim stranicama Škole, te na oglasnoj ploči i mrežnim stranicama Zavoda za zapošljavanje dana 22. listopada 2020. g.**

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Ivana Korjenić, prof.